laion/Wikipedia-Exotic huggingface dataset:
שמחה מעוז

שמחה מעוז (האוס) (17 ביולי 1935 - 1 בפברואר 2017) היה קצין צה"ל בדימוס בדרגת אלוף-משנה ועוטר בעיטור המופת על פועלו במלחמת יום הכיפורים. כיהן כראש מועצת הוד השרון בשנים 1979 עד 1982. מעוז נולד בתל אביב וגדל בכפר סבא. התגייס לצה"ל ב-1953 ושירת בחטיבת גולני. הוא עבר הכשרה כלוחם, קורס מ"כים וקורס קציני חי"ר. לאחר שחרורו הוא התגייס מחדש לשירות קבע כקצין בחטיבת הצנחנים, פיקד על פלוגה בחטיבה ושימש קצין מבצעים. סיים תואר ראשון ושני בכלכלה באוניברסיטה העברית בירושלים ושירת ככלכלן במערך משק לשעת חירום, בממשל הצבאי ביהודה ושומרון ובהג"א. מונה לראש מחלקת תכנון וכלכלה ביחידה למחקר ופיתוח של משרד הביטחון. במלחמת יום הכיפורים התנדב להצטרף לכוחות הלוחמים ושובץ במטה אוגדה 143 כעוזרו של סגן מפקד האוגדה ג'קי אבן. תפקידו היה לדאוג לנושאים לוגיסטיים כגון תכנון ושמירה על צירי תנועה פתוחים והוא היה בצוות שארגן את הקמת ראש הגשר לצליחת תעלת סואץ. על פועלו במלחמה עוטר בעיטור המופת. בשלהי מלחמת ההתשה במובלעת הסורית שימש כנציג הבכיר של צה"ל במפקדת המטה המשותף עם כוחות האו"ם וצבא סוריה שתיאמה את נסיגת כוחות צה"ל והפרדת הכוחות. בהמשך שירותו כיהן כעוזר ראש אגף התכנון. ב-1976 השתחרר משירות הקבע. לאחר שחרורו שימש יועץ כלכלי. ב-1978 עמד בראש רשימת המערך לבחירות למועצת הוד השרון וכיהן כראש המועצה בשנים 1979 עד 1982. לאחר פחות מקדנציה מלאה אחת התפטר והיגר לארצות הברית. ב-2012 יצא לאור הספר "בנקודת הכובד - המצביאות בחזית התעלה במלחמת יום הכיפורים" שכתב יחד עם מפקדו במלחמה יעקב אבן (ג'קי). הספר זיכה אותם בפרס מולדובן לספרות צבאית חדשה מטעם אוניברסיטת אריאל בשומרון. נפטר בפברואר 2017 והובא למנוחות בבית העלמין בזכרון יעקב. עיטור המופת שהוענק לשמחה מעוז, באתר "בעוז רוחם" של אגף כוח האדם בצה"ל דורית גרי, אלוף-משנה (מיל.), חטיבת לוס-אנג'לס, מעריב, 10 בינואר 1986 אל"מ שמחה מעוז, באתר הגבורה
אליפות הזוגות של Raw

אליפות הזוגות של Raw (באנגלית: WWE Raw Tag Team Championship) הוא תואר היאבקות מקצועית השייך לארגון ה-WWE. האליפות נוצרה ב-20 באוקטובר 2002 בתור אליפות נוספת לזוגות כאשר הייתה קיימת אליפות הזוגות של העולם. ב-2009 האליפויות אוחדו ונקראו אליפות הזוגות המאוחדת של ה-WWE. בשנת 2010 הוחלף שמה של האליפות לאליפות הזוגות של ה-WWE כשברט הארט הציג את החגורות החדשות והעניק אותם לאלופים הנוכחיים באותה התקופה, טייסון קיד ודייוויד הארט סמית'. אלופי הזוגות הנוכחיים הם פין באלור ו-JD מקדונה מקבוצת The Judgment Day. המיז וג'ון סינה החזיקו בתואר כ-10 דקות. האלוף המבוגר ביותר היה בילי גאן, כחלק מה-New Age Outlaws עם רוד דוג. האלוף הצעיר ביותר היה רנה דופרי, שזכה בתואר פעם אחת בלבד. האלופים הראשונים היו כריס בנואה וקורט אנגל. ביג שואו וקיין היו האלופים הכבדים ביותר במשקל של 366 ק"ג. Air Boom, קופי קינגסטון ואוון בורן היו האלופים במשקל הקל ביותר, 171 ק"ג. ניו דיי היו האלופים שהחזיקו בתואר בזמן הארוך ביותר (483 ימים) כאשר שברו את השיא של הצמד דמולישן משנת 1988 (478 ימים). מדיה וקבצים בנושא אליפות הזוגות של Raw בוויקישיתוף אתר האינטרנט הרשמי של אליפות הזוגות של Raw
סאמרס

האם התכוונתם ל... אישים: אנטוניס סאמארס – כלכלן ופוליטיקאי יווני לורנס סאמרס – כלכלן יהודי-אמריקאי דמויות: באפי סאמרס – באפי ציידת הערפדים משפחת סאמרס (קומיקס) – משפחה בעולם הקומיקס אקס-מן סקוט סאמרס, הידוע בכינוי סייקלופס אלכס סאמרס, הידוע בכינוי האבוק גבריאל סאמרס, הידוע בכינוי וולקן נייתן כריסטופר צ'ארלס סאמרס, הידוע בכינוי קייבל הופ סאמרס – נכדתם של סקוט סאמרס וג'ין גריי-סאמרס מעתיד חלופי רייצ'ל סאמרס – בתם של סקוט סאמרס וג'ין גריי-סאמרס מעתיד חלופי
ג'וליו ריקורדי

ג'וליו ריקורדי (באיטלקית: Giulio Ricordi;‏ 19 בדצמבר 1840 - 6 ביוני 1912) היה מו"ל, עורך ומוזיקאי איטלקי, שהצטרף אל העסק המשפחתי, קאזה ריקורדי, בית הוצאה מוזיקלי, בשנת 1863. מנהל בית ההוצאה אותו זמן היה אביו, טיטו, בנו של מייסד החברה ג'ובאני ריקורדי. עם מות אביו בשנת 1888, היה ג'וליו לראש החברה עד מותו. בכינוי ז'ול בורגמיין, היה ג'וליו ריקורדי אחראי במידה רבה ליוקרה של קאזה ריקורדי, שפרסם גם כמה כתבי עת ("לה גאזטה מוזיקלה", "מוזיקה א' מוזיצ'יסטי" ו"ארטס אה לאבור"), ופרסומים שונים, שהיו מפורסמים בעבר ("ספריית הפסנתרן", "יצירתו של פרדריק שופן", "אמנות המוזיקה באיטליה", "הסונאטות של דומניקו סקרלטי"). ריקורדי היה גם המו"ל של האופרות המאוחרות של ג'וזפה ורדי, שעמו יצר קשר בצעירותו. בתכתובת בין ורדי לבינו אישר ורדי את הסכמתו לשינויים, שג'ובאני ריקורדי הציע באופרה "סימון בוקאנגרה" שנים קודם לכן. הנסיבות לא אפשרו לוורדי להתפנות לעריכת השינויים, שיעשו את האופרה נגישה יותר לקהל הרחב, עד נובמבר 1880, אז כתב אל ג'וליו ריקורדי, "אי אפשר להשאיר את היצירה בצורתה הקיימת. היא עצובה ומדכאת מדי." הודות לקשרי האמון והידידות שנוצרו בין ריקורדי לוורדי, הצליח המו"ל הצעיר לשכנע את המלחין לחזור מפרישתו. בשיתוף פעולה עם הלבריתן, המשורר והמלחין הצעיר אריגו בויטו נכתבו שתי האופרות האחרונות של ורדי, אותלו בשנת 1887 ופלסטף בשנת 1893. בד בבד נקט ריקורדי גישה נבונה ומרחיקת ראות של קידום מלחינים צעירים מבטיחים. ברשימה זו כלולים אמילקארה פונקיילי, אלפרדו קאטאלאני, אנטוניו קארלוס גומז, אומברטו ג'ורדאנו ומעל כולם, ג'אקומו פוצ'יני. לגבי פוצ'יני, בייחוד, היה ריקורדי למעין דמות-אב, מטיל מורא (ובמקרים רבים נדרש לביקורת חריפה כלפי הרגלי העבודה החובבניים של פוצ'יני), אך מעורר אמון עמוק. המחזה "בעקבות אאידה" - מחזה-עם-מוזיקה מאת ג'וליאן מיטשל משנת 1985 - מתאר את מאבקו של ריקורדי להניע את ורדי שפרש מן ההלחנה לשיתוף פעולה עם הלבריתן הצעיר, אריגו בויטו, במיזם שהביא ליצירת אותלו. מדיה וקבצים בנושא ג'וליו ריקורדי בוויקישיתוף ג'וליו ריקורדי, במסד הנתונים הקולנועיים IMDb (באנגלית) ג'וליו ריקורדי, באתר ספוטיפיי ג'וליו ריקורדי, באתר MusicBrainz (באנגלית) ג'וליו ריקורדי, באתר Discogs (באנגלית) אימוגן פלינג'ר ואחרים, "כתבי עת ופרסומי מוזיקה איטלקיים" במילון גרוב למוזיקה ומוזיקאים אונליין יהואש הירשברג, "קסם האופרות של ורדי", עמ' 292 רוג'ר פרקר, "ג'וזפה ורדי 8" במילון גרוב למוזיקה ומוזיקאים אונליין ג'יימס גולוויי וויליאם מאן, "מוזיקה בכל הזמנים", עמ' 226 גבריאלה ביאג'י ראווני ומיקלה ג'ירארדי, "ג'אקומו פוצ'יני" במילון גרוב למוזיקה ומוזיקאים אונליין
טלסקופ החלל PLATO

PLATO (ראשי תיבות של Planetary Transits and Oscillations of stars; בתרגום מאנגלית: מעבר כוכבי לכת ותנודות של כוכבים) הוא טלסקופ חלל עתידי של סוכנות החלל האירופית במסגרת תוכנית חזון קוסמי (משימה בקטגוריה בינונית) בחקר החלל. הטלסקופ צפוי להתחיל את משימתו בחלל בשנת 2026 ולהיות משוגר באמצעות המשגר סויז לנקודת לגראנז' L2 בין כדור הארץ לשמש, אורך המשימה מתוכנן ל-6 שנים. היעוד המרכזי של טלסקופ החלל PLATO הוא לגלות ולאפיין כוכבי לכת חוץ שמשיים באמצעות פוטומטריה. כוכבי לכת בהם הטלסקופ עתיד להתמקד הם כוכבי לכת סלעיים החגים סביב כוכבים מסוגים ננס אדום, ננס צהוב ותת-ענק, בהם ייתכנו מים במצב צבירה נוזלי. היעוד של טלסקופ חלל PLATO הוא חיפוש אחר כוכבי לכת דמויי ארץ מחוץ למערכת השמש, בדגש על אפשרות של כוכבי לכת בהם התנאים הפיזיים מאפשרים התפתחות והישרדות של חיים מחוץ לכדור הארץ. על ידי שימוש ב-34 מכשירים אופטיים שונים, הטלסקופ אמור לסרוק למעלה ממיליון כוכבים בחיפוש אחר מערכות פלנטריות. על מנת להשיג מטרה זו, יבצע את המטלות הבאות: איתור ואפיון כמות גדולה של מערכות פלנטריות קרובות למערכת השמש. עם דיוק בקביעת מסת כוכב לכת בשיעור של 10%, של רדיוס כוכב לכת בשיעור של 2% ושל גיל הכוכב המרכזי בשיעור של 10%. איתור של כוכבי לכת בגודל קרוב לכדור הארץ, או מעט מעליו (super-Earths) הנמצאים באזור ישיב של כוכבים דמויי שמש. מדידת תנודות בכוכבים של מערכות פלנטריות. מדידת תנודות בפולסרים. טלסקופ החלל קפלר טלסקופ החלל ג'יימס וב טלסקופ החלל ננסי גרייס רומן טלסקופ החלל TESS מדיה וקבצים בנושא טלסקופ החלל PLATO בוויקישיתוף אתר האינטרנט הרשמי של טלסקופ החלל PLATO (באנגלית) אתר התוכנית (באנגלית) אתר משימת PLATO (באנגלית) The PLATO 2.0 Payload (אורכב 20.07.2014 בארכיון Wayback Machine) (באנגלית) אתר חזון קוסמי של איס"א (באנגלית) אתר Lost in Transits מה יכול לעשות PLATO עבור אסטרונומית כוכבי לכת חוץ-שימשיים ? (באנגלית)
עקיבא ברקין

עקיבא בַּרקין (13 באוקטובר 1934 – 31 באוגוסט 2014) היה במאי קולנוע ומורה לקולנוע ישראלי, מייסד סינמטק תל אביב. עקיבא ברקין נולד בשנת 1934 בוורשה, בירת הרפובליקה הפולנית השנייה, ובהיותו בן ארבע, ערב מלחמת העולם השנייה, היגרה משפחתו לארגנטינה והתיישבה בסנטה פה. היה פעיל בתנועת הנוער "הבונים דרור", ובשנת 1953 עלה לישראל. הוא התגייס לנח"ל, ובמסגרתו שירת בהיאחזות עין רדיאן, שהפכה לקיבוץ יטבתה. בשנת 1963 יצא ללימודי קולנוע במרכז הניסיוני לסינמטוגרפיה (אנ') שליד עיר הסרטים צ'ינצ'יטה שבאיטליה. עבודת הגמר שלו, סרט קצר בשם "אלף", זכתה לפרסים באיטליה ובמוסקבה. בשנת 1965 סיים את לימודיו ושב לישראל, והיה לראש הסטודיו לקולנוע ניסיוני שהוקם באוניברסיטה העברית בירושלים. בשנת 1973 יזם והקים את סינמטק תל אביב, שפעל בבית עובד העירייה ברחוב פומבדיתא, וניהל אותו בשנתו הראשונה. בשנת 1981 ייסד את מגמת הקולנוע ב"גימנסיה הרצליה" ואחר כך ב"תיכון חדש", שבו לימד עד 1999. בשנת 1980 ביים סרט באורך מלא בשם "כוכב השחר", בהשתתפותם של נעם קניאל, יוסף שילוח, אשר צרפתי ואריה אליאס. כן ביים כ-120 סרטים תיעודיים, כתב שני מחזות טרגי-קומיים: "מוכר העניבות" ו"חגיגת היובל", שירה, ופרסם שני רומנים: "מכון לאהבת החן" (2002) ו"ויה דולורוזה" (2007; עם אפרת אברמסון-משה). בשנת 2003 יצא לאור ספרו האוטוביוגרפי "אמיל: עלייתו ושקיעתו של במאי סרטים". היה נשוי לסימון, ונולדו לו שלושה ילדים. התגורר בתל אביב. מכון לאהבת החן, תל אביב: חלונות, תשס"ב 2002. (רומן; בשם העט "פרדינאנדו דוס") עקיבא ברקין, אפרת אברמסון-משה, ויה דולורוזה, עפולה: אם.אן.פי. הפקות ומדיה, 2007. (רומן) אוטוביוגרפיה: אמיל: עלייתו ושקיעתו של במאי סרטים, ראשון לציון: ברקאי ספרים, 2003. עקיבא ברקין, במיזם "אישים" לתיעוד היצירה הישראלית עקיבא ברקין, במסד הנתונים הקולנועיים IMDb (באנגלית) עקיבא ברקין, באתר "אידיבי", מאגר הידע העברי לקולנוע ישראלי ועולמי עקיבא ברקין, באתר ארכיון הסרטים הישראלי בסינמטק ירושלים רשימת הפרסומים של עקיבא ברקין, בקטלוג הספרייה הלאומית עדה לוצ'אני, "אלף", מעריב, 29 באוגוסט 1965 עקיבא ברקין מקווה שסוף-סף יזרח "כוכב השחר" שלו, דבר, 9 ביולי 1980 עופר אדרת, סוף הסרט של מייסד סינמטק תל אביב, באתר הארץ, 2 באוקטובר 2014 יאיר רוה, הבמאי עקיבא ברקין, מייסד סינמטק תל אביב, הלך לעולמו, באתר "סינמסקופ", 2 בספטמבר 2014 עקיבא ברקין (1934-2014), דף שער בספרייה הלאומית יחיאל לימור, הרמב"ן "עושה סרט", מעריב, 5 ביולי 1968. זאב רב נוף, המלחמה על הסינמאטק בתל אביב, דבר, 8 באוגוסט 1974. "כוכב השחר", במאגר הידע העברי לקולנוע ישראלי ועולמי "אידיבי".
ימת הדובים הגדולה

ימת הדובים הגדולה (באנגלית: Great Bear Lake, בצרפתית: Grand lac de l'Ours, בסלבי: Sahtú (אלפבית פונטי בינלאומי: /sɑː.tuːˈ/)) היא הימה הגדולה ביותר שכל שטחה נמצא בקנדה (ימת סופיריור וימת יורון גדולות יותר, אך הן נמצאות בחלקן בארצות הברית), הימה הרביעית בגודלה בצפון אמריקה והשמינית בגודלה בעולם. היא ממוקמת בטריטוריות הצפון-מערביות של קנדה, ומצויה בין קווי הרוחב 65 ו-67 צפון (משמע שהיא נמצאת בחלקה בחוג הארקטי), ובין קווי האורך 118 ו-123 מערב. מפלס המים של הימה גבוה ב-186 מ' מגובה פני הים. מקור השם הוא באינדיאנים (האומות הראשונות) שחיו בחופה הצפוני של הימה. ימת הדובים הגדולה קופאת בכל שנה לערך בין החודשים נובמבר ליולי. נפחה של הימה הוא 2,236 קילומטר מעוקב, ושטח הפנים שלה הוא 31,153 קילומטרים רבועים (גדול יותר משטח בלגיה). בשל שטח זה, ימת הדובים הגדולה היא הימה השמינית בשטחה בכדור הארץ - לאחר הים הכספי, ימת סופיריור, אגם ויקטוריה, ימת יורון, ימת מישיגן, אגם טנגניקה וימת באיקל. הימה מנוקזת לנהר הדובים הגדול, הזורם מערבה עד שנשפך לנהר מקנזי, הזורם לאוקיינוס הקרח הצפוני. בסמוך לראשיתו של נהר הדובים הגדול נמצאת ההתיישבות הקטנה דליין (אנ') ובה נמל תעופה קטן. בסמוך לימה נמצאים מרבצי אורניום ומתכות אחרות כגון ברזל, כסף וקובלט, שהתגלו בחלקם על ידי החוקר הקנדי גילברט לאבין (Gilbert LaBine) בשנת 1930. לשם כרייתם הוקמה תחנת כרייה בשם פורט רדיום (Port Radium). הדייג והצייד נפוצים בימה ובקרבתה, ובשנת 1995 נתפס בה פורל אגמים, במשקל 32.8 ק"ג - הכבד ביותר שנתפס מאז ומעולם. אגן הניקוז של נהר מקנזי (בירוק), בו גם נמצאת ימת הדובים הגדולה תרשים המתאר את עומק הימה בתי מגורים בסמוך לחוף הימה מדיה וקבצים בנושא ימת הדובים הגדולה בוויקישיתוף The Great Bear Lake: Its Place in History (באנגלית) Great Bear Lake, דיווח משנת 1867 על הימה (באנגלית) ימת הדובים הגדולה, באתר אנציקלופדיה בריטניקה (באנגלית) שפת הסלבי היא שפה המדוברת בטריטוריות הצפון-מערביות, ומשתייכת למשפחת השפות אתבסקה Great Bear Lake, Northwest Territories באתר נובה סקוטיה [1]
לטקס (פירושונים)

האם התכוונתם ל... לטקס – תחליב שמקורו בדרך כלל צמחי המשמש להכנת גומי. בלשון יומיומית לָטֵקְס הוא גומי לא מגופר ממקור טבעי. לביבות – הנקראות ביידיש לאַטקעס. LaTex (קרי: לאטך) - שפת סימון לעריכת מסמכים
M41 ווקר בולדוג

M41 ווקר בולדוג (על שמו של הגנרל האמריקני וולטון ווקר) הוא טנק קל אמריקאי שפיתוחו החל מעט לאחר סיומה של מלחמת העולם השנייה במטרה להחליף בשירות את טנק ה-M24 צ'אפי. ה-M41, שנכנס לייצור ב-1951, תוכנן כטנק יביל אוויר בעל כוח אש מספק כדי להתמודד עם שריון האויב, תפקיד שקודמו ה-M24 צ'אפי לא נועד למלא. לשם כך הוא צויד בתותח בקוטר 76 מ"מ בעל קנה ארוך, שיכל לירות תחמושת מתקדמת, ומערכת בקרת אש חדשה עם מד טווח קואינצידנטלי. הווקר בולדוג היה נייד ביותר, בעל מהירות דרך גבוהה, ופשוט לתפעול; מנגד, הוא היה רועש ובעל צריכת דלק גבוהה. בסך הכל כ-5,500 יחידות נבנו מכל הדגמים השונים ממשפחת ה־M41. מחליפו של טנק זה בשירות הצבא האמריקני הוא טנק קל יביל אוויר- M551 שרידן. ה-M41 יוצא למספר רב של מדינות, הבולטות ביניהן: ברזיל (300 יחידות), טאיוואן (675 יחידות), תאילנד (200 יחידות). טנק זה השתתף במלחמת האזרחים בלבנון בשנת 1975. כמו כן, שימש מרכב הטנק לבסיס של מספר כלי רק"ם, הנפוץ מביניהם הוא מערכת הנ"מ M42 דאסטר. מדיה וקבצים בנושא M41 ווקר בולדוג בוויקישיתוף ווקר בולדוג, באתר יד לשריון ווקר בולדוג, באתר Globalsecurity מד טווח קואינצידנטלי, בעל שתי עיניות, פועל על פי עקרון דומה למצלמה. כאשר הדמויות הנראות בשתי העיניות מתלכדות ומושג מיקוד נמדד הטווח למטרה. Christopher F. Foss. Tank & Combat Vehicle Recognition Guide, Harper Collins Publishers, 2000. p.122 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
מחוזות קונטיקט

במדינת קונטיקט שבארצות הברית ישנם 8 מחוזות. הגדול שבמחוזות קונטיקט הוא מחוז ליצ'פילד (2,383 קמ"ר), הקטן שבהם הוא מחוז מידלסקס (956 קמ"ר), והמאוכלס שבהם הוא מחוז פיירפילד (916,829 תושבים). עיר הבירה, הרטפורד, נמצאת במחוז הרטפורד. מדיה וקבצים בנושא מחוזות קונטיקט בוויקישיתוף
קרקל (פירושונים)

האם התכוונתם ל... קרקל – בעל חיים ממשפחת החתוליים גדוד קרקל – גדוד חיל רגלים בצה"ל המשלב לוחמים ולוחמות קרקל (רכב) – רכב שטח ממוגן
אלניה איירמאקי

אלניה איירמאקי (באיטלקית: Alenia Aermacchi) היא חברת-בת איטלקית של תאגיד לאונרדו (לשעבר Finmeccanica) העוסקת בעיקר בייצור כלי טיס. החברה משתפת פעולה בתכנון וייצור כלי טיס עם חברות ותאגידי תעופה וחלל אחרים כמו אמבראר, EADS ו-BAE Systems. "אלניה איירמאקי" נוסדה ב-1 בינואר 2012 ממיזוגן של "אלניה איירונאוטיקה" וחברות הבת שלה "איירמאקי" ו"אלניה SIA". החברה הקודמת "אלניה איירונאוטיקה" נוצרה בשנת 1990 על ידי ריכוזן של תעשיות החלל והביטחון של החברות "פינמקאניקה תעשיות חלל", "אייראיטליה" ו"סלנייה". בתחילת שנת 2016 החברה נספגה בתוך חברת פינמקאניקה והפכה לדיוויזיה במסגרתה. Aermacchi AM.3 - מטוס תצפית וסיור קל. Alenia C-27J Spartan - מטוס תובלה צבאי. Alenia Aermacchi M-311/M-345 - מטוס תקיפה קל ומטוס אימון מתקדם. Alenia Aermacchi M-346 Master - מטוס תקיפה קל ומטוס אימון מתקדם. נמצא גם בשירות חיל האוויר הישראלי, במסגרת טייסת 102, וכינויו "לביא". Alenia Aeronautica Sky-X - כטב"ם תקיפה. Alenia Aeronautica Sky-Y - כטב"ם תקיפה. מיזם AMX International לבניית מטוס תקיפה להתקפת מטרות קרקעיות וסיוע קרקעי, בשיתוף עם חברת "אמבראר". מטוס הנוסעים ATR 42, בשיתוף עם חברת ATR. מטוס הנוסעים ATR 72, בשיתוף עם חברת ATR. מטוס הקרב יורופייטר טייפון, בשיתוף עם חברת קסידיאן (מתאגיד EADS)‏ ותאגיד BAE Systems. אתר האינטרנט הרשמי של אלניה איירמאקי אלניה איירמאקי, ברשת החברתית אקס (טוויטר) Finmeccanica Begins ‘One Company’ Initiative | Aviation Week Network, aviationweek.com
Don't Look Back in Anger

"Don't Look Back in Anger" (בתרגום חופשי לעברית: "אל תסתכל אחורה בכעס") הוא שיר של להקת הרוק האנגלית אואזיס אשר יצא לשווקים כסינגל ב-19 בפברואר 1996 כחלק מאלבום האולפן השני שלהם (What's The Story) Morning Glory?. השיר זכה להצלחה ניכרת והפך עם השנים לאחד מהלהיטים הגדולים ביותר של הלהקה. השיר נכתב על ידי גיטריסט הראשי וכותב השירים העיקרי של הלהקה, נואל גלאגר, אשר גם ביצע אותו, בניגוד לשאר השירים באלבום שבוצעו על ידי אחיו, ליאם גלאגר. השיר היה לסינגל השני של הלהקה שהגיע לצמרת מצעד הסינגלים הבריטי. השיר נוצר בהשראת מספר מקורות כולל השיר "Imagine" של ג'ון לנון ומהמוזיקה של טי רקס ודייוויד בואי. השיר הוקלט ב-1995 באולפני רוקפילד בוויילס בו הופק חלק גדול מהאלבום. אוון מוריס, שעבד עם הלהקה על אלבום הבכורה שלהם, הפיק את הרצועה. בניגוד לרוב השירים של אואזיס, בהם ליאם גלאגר היה הזמר הראשי, בשיר זה נואל גלאגר היה הזמר הראשי. השיר יצא לשווקים כסינגל ב-19 בפברואר 1996, וזכה להצלחה מסחרית ניכרת. הוא כיכב בצמרת מצעד הסינגלים הבריטי, והפך לסינגל השני של הלהקה שהגיע לצמרת המצעד. נואל גלאגר - שירה, גיטרות, מלוטרון, פסנתר פול "בונהד" ארתורס - פסנתר, גיטרה קצב, אורגן המונד פול "גייגסי" מקגוויגן - גיטרה בס אלן ווייט - תופים, שייקר, תוף מרים הווידאו קליפ של השיר בוים על ידי נייג'ל דיק ומככב בו השחקן פטריק מקני. הווידאו קליפ צולם בפסדינה שבקליפורניה ב-4 בדצמבר 1995.Arden Road in Pasadena, California on 4 December 1995. בווידאו קליפ מקני מסיע את להקת אואזיס במונית שחורה לאחוזה אשר נראית כמו אחוזת פלייבוי ושם הלהקה מבצעת את השיר. המתופף של הלהקה אלן ווייט פגש במהלך צילומי הווידאו קליפ את אשתו לעתיד ליז קארי, אשר הייתה אחת מהדוגמניות בווידאו קליפ. לאורך השנים אמנים רבים ביצעו גרסאות כיסוי משלהם לשיר. כמה מהאמנים הבולטים ביותר שביצעו גרסאות כיסוי לשיר כוללים את אדל, The Killers, וטורי איימוס. בנוסף, להקת קולדפליי ואריאנה גרנדה ביצעו ביחד גרסת כיסוי לשיר במופע הצדקה "One Love Manchester" שנערך ב-4 ביוני 2017 שאורגן בתגובה לפיגוע במנצ'סטר ארנה ב-2017. מידע על היצירה "Don't Look Back in Anger" באתר מיוזיק בריינז מידע על הסינגל "Don't Look Back in Anger" באתר מיוזיק בריינז סרטון השיר "Don't Look Back in Anger" באתר יוטיוב מילות השיר "Don't Look Back in Anger" באתר שירונט "Canzoni Rock Famose | Video delle Canzoni Rock più Belle di Sempre". 22 בדצמבר 2021. {{cite web}}: (עזרה) transatlanticmodern (27 באוגוסט 2013). "INTERVIEW: PAUL 'BONEHEAD' ARTHURS". Transatlantic Modern (באנגלית). נבדק ב-2021-04-17. {{cite web}}: (עזרה) "Album credits | Oasis Recording Information". www.oasis-recordinginfo.co.uk. נבדק ב-2021-04-17. "PRODUCTIONS 1995". Nigel Dick – Director. ארכיון מ-20 באוקטובר 2020. נבדק ב-19 באוקטובר 2020. {{cite web}}: (עזרה)
דורון גביש

דורון גביש (נולד בנובמבר 1963) הוא קצין צה"ל במילואים בדרגת תת-אלוף, כיהן כמפקד מערך ההגנה האווירית. גביש התגייס לצה"ל ביולי 1983 ועשה את כל שירותו הצבאי בנ"מ. בשנת 1990 נשלח לארצות הברית במסגרת המשלחת הראשונה לקליטת מערכת הפטריוט, לאחר ששתי סוללות ניתנו במתנה לישראל על ידי הנשיא בוש. עם תחילת מלחמת המפרץ חזר לארץ ושימש במטה מערך הנ"מ כקצין התו"ל וההדרכה של מערכת הפטריוט. הוא פיקד על יחידת טילי נ"מ, שימש ראש מדור תורה והדרכה במפקדת כוחות הנ"מ, ופיקד על מגמת הקצינים בבית הספר לנ"מ. במלחמת לבנון השנייה פיקד על אגד מרכז ובשנים 2006 עד 2008 פיקד על בית הספר לנ"מ. באוגוסט 2009 מונה למפקד מערך הנ"מ וכיהן בתפקיד עד אוקטובר 2012. בתקופת כהונתו אורגן מחדש החיל וקיבל את השם מערך ההגנה האווירית, ליעדי החיל המסורתיים נוספו גם התפקידים של יירוט טילים ורקטות, גילוי להתרעה, ואחריות על שיתוף פעולה עם ארצות הברית בנושא הגנה מפני טילים. למערך נקבע מבנה ארגוני חדש של שתי כנפות משימתיות: כנף הגנה אקטיבית וכנף הגנת שמי הארץ שהחליפו את האגדים הקודמים שפעלו באופן מרחבי. המערך קלט את מערכת כיפת ברזל שהפכה למבצעית ויירטה לראשונה רקטות שנורו מרצועת עזה. כיהן כראש משלחת הרכש של משרד הביטחון באירופה. גביש שותף בחברה בין לאומית הפועלת לפיתוח עסקי והשקעות בחברות סטארט-אפ. וכמו כן מרצה בתחום הובלת שינוי ומנהיגות בכירה. גביש, נשוי ואב לשלושה. בוגר המכללה לביטחון לאומי ובעל תואר שני בלימודי המזרח התיכון. מדיה וקבצים בנושא דורון גביש בוויקישיתוף עפר שלח, הקצין שהופקד להגן על השמיים של ישראל, באתר nrg‏, 20 באוקטובר 2012 גל גולדשטיין, ‏מפקד חדש לכוחות הנ"מ: תא"ל דורון גביש, באתר חיל האוויר הישראלי סיון רהב-מאיר, ‏מפקד מערך ההגנה האווירית בריאיון, באתר ‏מאקו‏, 3 בספטמבר 2012 דורון גביש, ‏מערך ההגנה האווירית מכוח טקטי למערך אסטרטגי לאומי, מערכות 204, ינואר 1970 עמותת חיל האוויר - תכנית המנטורינג
גביש (פירושונים)

האם התכוונתם ל... גביש – תצורת חומר במצב צבירה מוצק, קריסטל בלועזית. אישים ששם משפחתם גביש: אברי גביש – מאמן שחייה ישראלי גליה גביש – אמנית רב תחומית ואוצרת ישראלית דורון גביש – קצין צה"ל, מפקד מערך ההגנה האווירית יהודה גביש – קצין צה"ל, נשיא בית הדין הצבאי לערעורים ישעיהו גביש – לוחם פלמ"ח, אלוף פיקוד דרום במלחמת ששת הימים ומנכ"ל כור תעשיות משה גביש – מנהל ישראלי, נציב מס הכנסה, מנכ"ל בנק מרכנתיל דיסקונט ויו"ר הוועד המנהל של רשות השידור עודד גביש – כדורגלן ישראלי עופר גביש – חוקר זמר עברי תלמה גביש – מורה ומנחת מורים ותיקה בישראל
איתן יריב

איתן יריב (נולד ב-25 בינואר 1948) הוא קצין צה"ל במילואים בדרגת תת-אלוף, כיהן כמפקד מערך כוחות הנ"מ. יריב הוא בוגר בית הספר הריאלי והפנימייה הצבאית לפיקוד. התגייס לצה"ל ב-1965 ועשה את שירותו הצבאי במערך כוחות הנ"מ. במלחמת יום הכיפורים פיקד על יחידה 138 - יחידת טילי הוק הצפונית, במהלך המלחמה קלטה היחידה בפיקודו סוללת טילי הוק חדשה שהגיעה ברכבת האווירית מארצות הברית. בשנים 1979 עד 1981 פיקד על גדוד נ"מ של תותחי וולקן M61 וטילי סטינגר. לאחר מכן פיקד על אגד נ"מ מרחבי ושימש ראש ענף תורה והדרכה במפקדת כוחות הנ"מ. ב-1984 מונה למפקד כוחות הנ"מ וכיהן בתפקיד עד 1988, ב-1989 פרש משירות קבע. זוכה מדליית "מעל ומעבר" מטעם מפקד חיל האוויר לשנת 2022 על פועלו ארוך השנים בחיל. נכון לשנת 2022, תא"ל יריב ממשיך בשירות מילואים פעיל ביש"ם (יחידת השליטה והמבצעים). לאחר פרישתו מצה"ל, עסק בתחום הייעוץ הביטחוני בתחומי השליטה ובקרה, הגנה אווירית והגנה מפני טילי קרקע-קרקע. הוא חבר הנהלת העמותה הישראלית להגנה בפני טילים. יריב בוגר תואר ראשון בהיסטוריה ולימודי המזרח התיכון מאוניברסיטת בר-אילן ובעל תואר שני במנהל עסקים מאוניברסיטת ניו הייבן בקונטיקט. מדיה וקבצים בנושא איתן יריב בוויקישיתוף תא"ל (במיל.) איתן יריב, אתר העמותה הישראלית להגנה בפני טילים זהר נייגר, ‏סמל לתרומתם: מח"א מעניק את מדליית "מעל ומעבר", באתר חיל האוויר הישראלי, 13 באפריל 2022 איתן יריב, באתר "בהשקט ובבטחה".
יריב (פירושונים)

האם התכוונתם ל... אנטגוניסט (דמות) – דמות הספרותית הראשית שמתנגדת לגיבור הראשי – הפרוטגוניסט אישים: אהרן יריב – אלוף בצה"ל, ראש אמ"ן ושר בממשלת ישראל איתן יריב – קצין צה"ל, מפקד כוחות הנ"מ אליעזר יריב – פסיכולוג ישראלי, מרצה להוראה וחוקר בתחום הטיפול בבעיות משמעת בחינוך אמון יריב – צלם ישראלי ומנהלה של גלריה גורדון בתל אביב אמנון יריב – פיזיקאי אמריקאי ממוצא ישראלי, המשמש כפרופסור במכון הטכנולוגי של קליפורניה יוסף יריב – מפקד בפלמ"ח ובפלי"ם, מראשי קהילת המודיעין הישראלית ליאת יריב – פרופסורית לכלכלה באוניברסיטת פרינסטון אישים ששמם הפרטי הוא יריב
מוניר מוראד

מוניר מוראד (בערבית: منير مراد; 13 בינואר 1922 – 17 באוקטובר 1981) היה זמר, שחקן ומלחין מצרי ממוצא יהודי. מוראד התפרסם במצרים בשנות הארבעים והחמישים של המאה ה-20. אחותו של מוראד, לילה מוראד, גם כן הייתה לזמרת מפורסמת במחצית הראשונה של המאה ה-20, כך גם אביו, איברהים זכי מרדכי. במהלך שנות ה-70[דרוש מקור], התאסלם מוראד, ולאחר מכן נישא לשחקנית סוהיר אל-באבלי. מוראד הלחין שירים עבור גדולי המוזקאים המצרים, ובמיוחד נודע בשיתוף הפעולה שלו עם הזמרת-שחקנית שאדיה. ייחודו היה בכך שניסה לשלב ג'אז ומוזיקה מערבית עם מוזיקה ערבית-מצרית. מוראד שיחק את התפקיד הראשי בכמה סרטים, המפורסם ביניהם הוא הסרט "יום טוב" (نهارك سعيد, 1955). מדיה וקבצים בנושא מוניר מוראד בוויקישיתוף מוניר מוראד, במסד הנתונים הקולנועיים IMDb (באנגלית) מוניר מוראד, באתר MusicBrainz (באנגלית) מוניר מוראד, באתר Yandex.Music (ברוסית) מוניר מוראד, באתר Discogs (באנגלית) ערך זה הוא קצרמר בנושא אישים ובנושא מצרים. אתם מוזמנים לתרום לוויקיפדיה ולהרחיב אותו.
ארננדס

ארננדס (בספרדית: Hernández; לעיתים נכתב בטעות כהרננדס) הוא שם משפחה ספרדי שמשמעו "בן ארננדו". האם התכוונתם ל... אבל ארננדס – כדורגלן אורוגוואי מיגל ארננדס – מגדולי המשוררים הספרדים במאה העשרים פבלו ארננדס – כדורגלן ספרדי רוי מילר ארננדס – כדורגלן קוסטה ריקאי פליקס ארננדס – שחקן בייסבול אמריקאי
רענן שריר

רענן (רני) שריר (1935 – 28 בנובמבר 2019) היה קצין צה"ל בדרגת אלוף-משנה, כיהן כמפקד הנח"ל. לאחר שחרורו כיהן כמנכ"ל רשת עמל וכיו"ר העמותה להנצחת זכר חללי הנח"ל ומורשתו. שריר נולד בתל אביב וגדל בכפר ביל"ו. ב-1953 התגייס לצה"ל כחבר גרעין נח"ל במסלול בני מושבים. ב-1955 סיים קורס קצינים, פיקד על מחלקת נח"ל בבסיס הטירונים החילי ולאחר מכן השתחרר מהשירות הסדיר. במלחמת סיני לחם כסגן מפקד פלוגת חי"ר ברצועת עזה ונפצע. ב-1958 חזר לשירות הקבע ושירת כקצין מבצעים ומפקד פלוגה בנח"ל המוצנח. סיים קורס מפקדי פלוגות והדריך בבה"ד 1. ב-1964 השתחרר משירות הקבע. ב-1966 התגייס פעם נוספת ובמשך 4 שנים היה חבר במשלחת צה"ל באתיופיה. לאחר שובו למד בפו"ם, פיקד על בסיס הטירונים ועל בית הספר למ"כים. במלחמת יום הכיפורים פיקד על גדוד נח"ל בגזרת רמת הגולן. ב-1974 מונה לסגן מפקד הנח"ל ובינואר 1975 קודם לדרגת אלוף-משנה ומונה למפקד הנח"ל. שירת בתפקיד זה עד 1978. במהלך כהונתו הוקמו 19 היאחזויות חדשות ואוזרחו 16 היאחזויות ותיקות. לאחר שחרורו כיהן כראש האגף החברתי הכלכלי וראש אגף המשק בתנועת המושבים, בשנים 1996 עד 2001 כיהן כמנכ"ל רשת עמל. כיהן כחבר הוועד המנהל של המכללה האקדמית אחוה, כיו"ר עמותת הנח"ל וכיו"ר האגודה החקלאית כפר ביל"ו. נפטר ב-28 בנובמבר 2019. בנו, מורן שריר, הוא עיתונאי ב"הארץ". אל"ם רענן שריר מפקד הנח"ל, דבר, 19 בינואר 1975 אל"ם רענן שריר, באתר הנח"ל בן-ציון ציטרין, שריר פורש מרשת עמל, באתר הארץ, 23 ביולי 2001